OIKEUSMINISTERIÖLLE
Viite: lausuntopyyntönne 12.5.2005

1 9 08. t 

6t	tSN. )1 (
OKbn;vO/
da~ b

Teosto

Aineettomia oikeuksia koskevien asioiden käsittely
Säveltäjäin Tekijänoikeustoimisto Teosto r.y. toteaa lausuntonaan IPR-tuomioistuintyöryhmän aineettomia oikeuksia koskevien asioiden käsittelyä koskevasta mietinnöstä (2005:2) kunnioittavasti seuraavaa.

1. Teosto ja sen toiminta

Teosto on vuonna 1928 perustettu säveltäjien, sanoittajien, sovittajien ja musiikinkustantajien tekijänoikeusjärjestö. Edustamme noin 16 000:ta kotimaista musiikin tekijää ja kustantajaa, ja lisäksi vastavuoroisuussopimusten kautta noin kahta miljoonaa ulkomaista oikeudenhaltijaa.

Teosto toimii yhdyssiteenä musiikin tekijöiden ja käyttäjien välillä huolehtien siitä, että musiikin käyttäjät saavat luvat musiikin käyttöön ja että oikeudenomistajat saavat korvaukset teostensa käyttämisestä. Tekijänoikeuksien hallinnoinnin lisäksi Teosto edistää monin tavoin kansallista kulttuuria ja suomalaista luovaa säveltaidetta.

Tekijänoikeuslupien lisensiointi erilaisille musiikin käyttäjille perustuu laajaan sopimustoimintaan. Teostolla on runsaat 30 000 yksittäistä musiikin käyttäjäasiakasta. Suurimmat asiakas-ryhmät ovat vähittäiskauppa (7 400 asiakasta), ravintola- ja majoitustoiminta (6 800 asiakasta), kauneuden- ja terveydenhoitopalvelut (5 600 asiakasta) ja taksit (5 500 asiakasta). Vuonna 2004 Teosto keräsi musiikin esittämiskorvauksia Suomen markkinoilta yhteensä 34,8 miljoonaa euroa. Kerätyistä korvauksista noin puolet tilitettiin suomalaisille tekijöille ja musiikin kustantajille. Loput maksettiin eri maissa toimivien sisarjärjestöjemme välityksellä ulkomaisille oikeudenhaltijoille. Teoston kulujen osuus oli noin 12 % korvauskertymästä.
Säveltäjäin Tekijänoikeustoimisto Teosto r.y. Lauttasaarentie 1, 00200 Helsinki
puhelin (09) 681 011, faksi (09) 677 134 teosto@teosto.fi, www.teosto.fi

2(3)

2. Kokemuksiamme tekijänoikeusasioiden tuomioistuinkäsittelystä
Tekijänoikeudelliseen piratismiin ja muihin selkeisiin oikeudenloukkauksiin liittyvät rikosasiat hoitaa Teoston ja muiden tekijänoikeusjärjestöjen puolesta Tekijänoikeuden tiedotus- ja valvontakeskus ry. Järjestö on antanut IPR-työryhmän mietinnöstä oman lausuntonsa, johon Teosto yhtyy. Lisäksi haluamme tuoda esiin myös oman valmiutemme osallistua TTVK:n ehdottaman tuomareiden tekijänoikeuskoulutuksen suunnitteluun ja toteutukseen.
Teoston sopimustoiminnan laajuuteen nähden tuomioistuimeen saakka eteneviä tekijänoikeudellisia riita-asioita ilmenee hyvin vähän, keskimäärin 1-2 juttua vuodessa. Useimmat erimielisyydet kyetään ratkaisemaan osapuolten keskinäisin neuvotteluin. Kun tuomioistuimeen päädytään, on kyse yleensä asiasta, johon toisen tai molempien asianosaisten mielestä sisältyy merkittäviä taloudellisia tai periaatteellisia intressejä. Vaikka jutut tavanomaisesti ovat sinänsä melko yksinkertaisia musiikin käyttöön liittyviä velkomuksia, niiden peruste liittyy aina tekijänoikeuden luonteeseen tekijän yksinoikeutena ja sen varaan rakennettuihin sopimus- ja hinnoittelumekanismeihin. Jutun oikean arvioinnin ja ratkaisemisen kannalta näiden perusasioiden tuntemus on keskeinen edellytys. IPR-työryhmän mietinnössä todetaan seuraavaa (s. 38):
Osaa tuomioistuimissa tavanomaisesti käsiteltävistä tekijänoikeusasioista voidaankin pitää luonteeltaan sellaisina, ettei niiden käsittelyyn liity nykyisellään mainittavia ongelmia. Sen sijaan osa tekijänoikeusasioista on sellaisia, joiden voidaan katsoa edellyttävän paitsi tekijänoikeuslainsäädännön niin myös sen taustalla olevan tekijänoikeusjärjestelmän perinpohjaista hallitsemista ja syvällistä ymmärtämistä.
Omien kokemustemme valossa pidämme työryhmän arviota oikeana. Teoston musiikin käyttäjäasiakkaiden sopimuskanta kattaa koko Suomen. Siten juttuja voi tulla — ja on tullut — vireille eri puolilla maata. Työryhmän esittämien tilastojen mukaan yleisissä tuomioistuimissa tekijänoikeusasioita käsitellään ylipäätäänkin vähän ja yksittäisessä alioikeudessa pääkaupunkiseudun ulkopuolella varmaankin vielä harvemmin. Tässä valossa on käytännössä jokseenkin mandotonta, että tekijänoikeusasioiden asianmukaiseen ja, kuten IPR-työryhmä toteaa, asialähtöiseen käsittelyyn ja ratkaisemiseen tarvittavaa asiantuntemusta voisi kertyä riittävästi kaikkiin alioikeuksiin. Valitettavasti tämä on myös Teoston kokemus viimeaikaisen alioikeuskäytännön perusteella. Päätösten taso on ollut kirjava, ja tekijänoikeusriitoihin on jopa annettu ratkaisuja, joiden perusteluissa tekijänoikeutta ei ole mainittu lainkaan. Teoston ja edustamiemme oikeudenhaltijoiden oikeusturvaodotusten kannalta tällainen epäennustettava ratkaisutoiminta johtaa väistä-

3(3)
mättä juttujen pitkittymiseen ja kustannusten lisääntymiseen, koska muutoksenhaku käy välttämättömäksi.

3. Teoston kanta IPR-työryhmän esitykseen

Sekä työryhmän mietinnössä esitetyistä syistä että omiin kokemuksiimme perustuen kannatamme työryhmän esittämää kattavaan keskittämiseen perustuvaa ratkaisua, nimenomaan siten että oikeuspaikka on Helsingin käräjäoikeus. Pidämme erittäin tärkeänä tuomioistuimen asiantuntemuksen kartuttamista ja syventämistä erityisesti tekijänoikeudellisen markkina- ja sopimusjärjestelmän osalta. Työryhmän ehdottama ratkaisu ohjaisi myös muutoksenhaun keskitetysti Helsingin hovioikeuteen, mikä oletettavasti lisäisi tekijänoikeuskysymysten asiantuntemusta ja päätösten ennustettavuutta myös hovioikeustasolla.

Tulevaisuuden tekijänoikeusriidat ja -loukkaukset tulevat olemaan yhä monimutkaisempia kytkeytyessään uusiin teknologisiin ja sopimusoikeudellisiin ilmiöihin. Ilman riittävää asiantuntemusta niiden lakiin perustuva ja asialähtöinen ratkaiseminen ei ole mandollista.

Helsingissä, elokuun 19 päivänä 2005
Säveltäjäin Tekijänoikeustoimisto Teosto r.y.

Katri Sipilä toimitusjohtaja